CELEX: 32014R1166
Language: da
Date: 2014-10-31 00:00:00
Title: Kommissionens gennemførelsesforordning (EU) nr. 1166/2014 af 31. oktober 2014 om ændring af gennemførelsesforordning (EU) nr. 412/2014 om åbning og forvaltning af EU-toldkontingenter for import af æg, ægprodukter og albuminer med oprindelse i Ukraine

31.10.2014   
            
            
               DA
            
            
               Den Europæiske Unions Tidende
            
            
               L 314/12
            
         KOMMISSIONENS GENNEMFØRELSESFORORDNING (EU) Nr. 1166/2014
   af 31. oktober 2014
   om ændring af gennemførelsesforordning (EU) nr. 412/2014 om åbning og forvaltning af EU-toldkontingenter for import af æg, ægprodukter og albuminer med oprindelse i Ukraine
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a), c) og d),
   under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 9, litra a), b), c) og d), og
   ud fra følgende betragtninger:
   
               (1)
            
            
               Ved Europa-Parlamentets og Rådets forordning (EU) nr. 374/2014 (3) fastsættes præferenceordninger for 2014 for told ved import af visse varer med oprindelse i Ukraine. I henhold til artikel 3 i nævnte forordning kan de landbrugsprodukter, der er opført i bilag III til nævnte forordning, importeres i Unionen inden for rammerne af de toldkontingenter, som angives i nævnte bilag.
            
         
               (2)
            
            
               Ved Kommissionens gennemførelsesforordning (EU) nr. 412/2014 (4) åbnes og forvaltes et EU-toldkontingent for æg, ægprodukter og albuminer med oprindelse i Ukraine indtil den 31. oktober 2014.
            
         
               (3)
            
            
               Forordning (EU) nr. 374/2014 er blevet ændret ved Europa-Parlamentet og Rådets forordning (EU) nr. 1150/2014 (5). Ændringen omfatter primært en forlængelse af anvendelsen af forordning (EU) nr. 374/2014 indtil den 31. december 2015 og en fastsættelse af kontingentmængden for 2015. Gennemførelsesforordning (EU) nr. 412/2014 bør derfor ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 412/2014
   I gennemførelsesforordning (EU) nr. 412/2014 foretages følgende ændringer:
   
               1)
            
            
               Artikel 2 affattes således:
               »Artikel 2
               Importtoldkontingentperiode
               1.   De importtoldkontingenter, der er omhandlet i artikel 1, stk. 1, er åbne fra den 25. april til den 31. december 2014 og fra den 1. januar til den 31. december 2015.
               2.   Den årlige mængde for importtoldkontingentet for 2015 for hvert løbenummer i bilag I opdeles i fire delperioder:
               
                           a)
                        
                        
                           25 % i perioden fra 1. januar til 31. marts
                        
                     
                           b)
                        
                        
                           25 % i perioden 1. april til 30. juni
                        
                     
                           c)
                        
                        
                           25 % i perioden fra 1. juli til 30. september
                        
                     
                           d)
                        
                        
                           25 % i perioden fra 1. oktober til 31. december.«
                        
                     
         
               2)
            
            
               Overskriften til artikel 3 affattes således:
               »Importlicensansøgninger og importlicenser for kontingentperioden 2014«.
         
               3)
            
            
               Som artikel 3a indsættes:
               »Artikel 3a
               Importlicensansøgninger og importlicenser for kontingentperioden 2015
               1.   De mængder, der er tildelt under de importtoldkontingenter, der er omhandlet i artikel 1, stk. 1, kan kun overgå til fri omsætning, hvis der forelægges en importlicens.
               2.   Den erhvervsdrivende stiller en sikkerhed på 20 EUR/100 kg i forbindelse med indgivelsen af en licensansøgning.
               3.   I licensansøgningen må kun anføres ét løbenummer. Ansøgningen kan omfatte flere produkter henhørende under forskellige KN-koder. I så fald skal alle KN-koder anføres i rubrik 15 og varebeskrivelserne i rubrik 16 i licensansøgningen og licensen. For toldkontingent 09.4275 i bilag I skal den samlede mængde omregnes og udtrykkes i æg med skal.
               4.   Licensansøgningerne og licensen skal indeholde følgende oplysninger:
               
                           a)
                        
                        
                           i rubrik 8 navnet »Ukraine« som oprindelsesland, og der sættes kryds i »ja«-rubrikken
                        
                     
                           b)
                        
                        
                           i rubrik 20 én af angivelserne i bilag II.
                        
                     5.   Ved hver licens angives mængden for hver KN-kode.
               6.   Licensansøgninger indgives i løbet af de første syv dage i måneden forud for hver delperiode omhandlet i artikel 2, stk. 2.
               7.   Licensansøgninger skal omfatte en mængde på mindst 1 ton og højst 10 % af den mængde, der er disponibel for det pågældende kontingent i den pågældende delperiode.
               8.   Senest den fjortende dag i den måned, hvori ansøgningerne indgives, meddeler medlemsstaterne Kommissionen de samlede mængder, der er ansøgt om, udtrykt i kilogram æg med skal for toldkontingent 09.4275, som fastsat i bilag I, og i kilogram produktvægt for toldkontingent 09.4276 og opdelt efter løbenummer, eller om der ingen ansøgninger foreligger.
               9.   Importlicenserne udstedes fra den 23. dag i den måned, hvori ansøgningerne indgives, og senest den sidste dag i denne måned.
               10.   Kommissionen bestemmer i givet fald de mængder, der ikke er indgivet ansøgning om, og som automatisk overføres til den mængde, der er fastsat for den følgende delperiode.«
            
         
               4)
            
            
               I artikel 4 foretages følgende ændringer:
               
                           a)
                        
                        
                           Overskriften affattes således:
                           »Importlicensers gyldighed for kontingentperioden 2014«.
                     
                           b)
                        
                        
                           I stk. 1 ændres datoen »31. oktober 2014« til »31. december 2014«.
                        
                     
         
               5)
            
            
               Som artikel 4a indsættes:
               »Artikel 4a
               Importlicensers gyldighed for kontingentperioden 2015
               Uanset artikel 22 i forordning (EF) nr. 376/2008 er importlicenserne gyldige i 150 dage fra den første dag i den delperiode, de er udstedt for. Importlicensernes gyldighedsperiode udløber dog senest den 31. december 2015.«
            
         
               6)
            
            
               Artikel 5 affattes således:
               »Artikel 5
               Meddelelser til Kommissionen for kontingentperioden 2014
               1.   Uanset artikel 11, stk. 1, andet afsnit, i forordning (EF) nr. 1301/2006 meddeler medlemsstaterne Kommissionen:
               
                           a)
                        
                        
                           senest den 14. november 2014 de mængder produkter, for hvilke der er blevet udstedt importlicenser i kontingentperioden 2014, eller om der ingen ansøgninger foreligger
                        
                     
                           b)
                        
                        
                           senest den 30. april 2015 de mængder produkter, der omfattes af uudnyttede eller delvis udnyttede importlicenser, svarende til forskellen mellem de mængder, der er anført på importlicensernes bagside, og de mængder, de blev udstedt for, eller om der ingen uudnyttede mængder er.
                        
                     2.   Senest den 30. april 2015 meddeler medlemsstaterne Kommissionen de produktmængder, som reelt er overgået til fri omsætning i importtoldkontingentperioden 2014.
               3.   Med hensyn til meddelelserne omhandlet i stk. 1 og 2 udtrykkes mængden i kilogram æg med skal for kontingent 09.4275, som fastsat i bilag I, og i kilogram produktvægt for toldkontingent 09.4276 og opdelt efter løbenummer.«
            
         
               7)
            
            
               Som artikel 5a indsættes:
               »Artikel 5a
               Meddelelser til Kommissionen for kontingentperioden 2015
               1.   Uanset artikel 11, stk. 1, andet afsnit, i forordning (EF) nr. 1301/2006 meddeler medlemsstaterne senest den tiende dag efter ansøgningsmåneden Kommissionen de mængder, for hvilke der er blevet udstedt importlicenser, eller om der ingen ansøgninger foreligger.
               2.   Uanset artikel 11, stk. 1, andet afsnit, i forordning (EF) nr. 1301/2006 meddeler medlemsstaterne Kommissionen de mængder, der omfattes af uudnyttede eller delvis udnyttede importlicenser, svarende til forskellen mellem de mængder, der er anført på importlicensernes bagside, og de mængder, de blev udstedt for, eller om der ingen uudnyttede mængder er:
               
                           a)
                        
                        
                           sammen med de meddelelser, der er omhandlet i denne forordnings artikel 3a, stk. 8, om de ansøgninger, der blev indgivet for den sidste delperiode af kontingentperioden 2015
                        
                     
                           b)
                        
                        
                           senest den 30. april 2016 for de mængder, der endnu ikke var givet meddelelse om på tidspunktet for den første meddelelse, jf. litra a).
                        
                     3.   Senest den 30. april 2016 meddeler medlemsstaterne Kommissionen de produktmængder, som reelt er overgået til fri omsætning i importtoldkontingentperioden.
               4.   Med hensyn til meddelelserne omhandlet i stk. 1, 2 og 3 udtrykkes mængden i kilogram æg med skal for kontingent 09.4275, som fastsat i bilag I, og i kilogram produktvægt for toldkontingent 09.4276 og opdelt efter løbenummer.«
            
         
               8)
            
            
               Bilag I erstattes af teksten i bilaget til denne forordning.
            
         Artikel 2
   Ikrafttræden og anvendelse
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 2. november 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. oktober 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  EUT L 150 af 20.5.2014, s. 1.
   
      (3)  Europa-Parlamentets og Rådets forordning (EU) nr. 374/2014 af 16. april 2014 om nedsættelse eller afskaffelse af told på varer med oprindelse i Ukraine (EUT L 118 af 22.4.2014, s. 1).
   
      (4)  Kommissionens gennemførelsesforordning (EU) nr. 412/2014 af 23. april 2014 om åbning og forvaltning af EU-toldkontingenter for import af æg, ægprodukter og albuminer med oprindelse i Ukraine (EUT L 121 af 24.4.2014, s. 32).
   
      (5)  Europa-Parlamentets og Rådets forordning (EU) nr. 1150/2014 af 29. oktober 2014 om ændring af forordning (EU) nr. 374/2014 om nedsættelse eller afskaffelse af told på varer med oprindelse i Ukraine (EUT L 313 af 31.10.2014, s. 1).
   
      BILAG
      
         
            »BILAG I
            Uanset reglerne for fortolkning af den kombinerede nomenklatur skal varebeskrivelsen kun betragtes som vejledende, idet KN-koderne anvendes i forbindelse med præferenceordningen i dette bilag.
            
                        Løbenummer
                     
                     
                        KN-kode
                     
                     
                        Varebeskrivelse
                     
                     
                        Importperiode
                     
                     
                        Mængde i ton
                     
                     
                        Gældende told
                        (EUR/ton)
                     
                  
                        09.4275
                     
                     
                        0407 21 00
                        0407 29 10
                        0407 90 10
                        0408 11 80
                        0408 19 81
                        0408 19 89
                        0408 91 80
                        0408 99 80
                        3502 11 90
                        3502 19 90
                        3502 20 91
                        3502 20 99
                     
                     
                        Æg af fjerkræ, med skal, friske, konserverede eller kogte; fugleæg uden skal og æggeblommer, friske,tørrede, kogt i vand eller dampkogte, formede, frosne eller på anden måde konserverede, også tilsat sukker eller andre sødemidler, egnet til menneskeføde; ægalbumin og mælkealbumin, egnet til menneskeføde
                     
                     
                        År 2014
                     
                     
                        1 500 (udtrykt i æg med skal)
                     
                     
                        0
                     
                  
                        År 2015
                     
                     
                        1 500 (udtrykt i æg med skal)
                     
                  
                        09.4276
                     
                     
                        0407 21 00
                        0407 29 10
                        0407 90 10
                     
                     
                        Æg af fjerkræ, med skal, friske, konserverede eller kogte
                     
                     
                        År 2014
                     
                     
                        3 000 udtrykt i nettovægt
                     
                     
                        0«
                     
                  
                        År 2015
                     
                     
                        3 000 udtrykt i nettovægt